Tomasjord

Tomasjord er en bydel i Tromsø, og ligger på østsiden av Tromsøysundet, like nord for Tromsdalen. Postadresse er 9024 Tomasjord. Ved stortingsvalget i 2013 omfattet valgkretsen Tomasjord 4004 stemmeberettigede.Tabell: 07362: Stortingsvalg. Stemmeberettigede, etter kjønn, kommune og valgkrets (Valgkrets: 19020011 Tomasjord), Statistisk sentralbyrå Villabebyggelse dominerer det meste av bydelen, men de siste årene er det bygget ca. 450 leiligheter i blokker på Tomasjordnes.

I november 1942 opprettet det tyske sikkerhetspolitiet (Sipo) en fangeleir på Krøkebærsletta. Denne avløste fangeleiren Sydspissen, som lå helt sør på Tromsøya. Leiren var i all hovedsak en gjennomgangsleir for fanger fra Nord-Norge (nord for Lofoten) som skulle til Falstad, Grini eller Tyskland. Man antar at ca. 2000 fanger passerte Krøkebærsletta.NOU 1998: 12, Alta Bataljon, 11.7.2 Fangeleirer

Tromstun ungdomsskole og Tromsdalen videregående skole ligger begge på Tomasjord. Elever på barnetrinnet går på skole enten på Tromsdalen skole eller på Lunheim skole. Den eneste større bedriften med tilhold i bydelen er Troms Kraft, som har hovedkontoret sitt her.

 Se også 
Bydeler i Tromsø

 Referanser 

Kategori:Bydeler i Tromsø